
Ka Prat Lynti 


Nga dap da ka jingkmcn kaba khraw ba wat ha i por 
iba thmoih I Rikyntilang Kharkongor ila ong ia nga ban 
ia pashat jingshai 1cm katto katnc shaphang ka Poitri kaba 
I dang shu thoh pyndep shen. Ka thoh poitri ha ka ktien 
Khasi ka kham ch namar ka ktien kyntien (lexical) bad kiwei 
kiwei ki ktien pyn-ap ki eh ban shem ia ka sur kyn-ud ktien 
kiba iahap sur bad ka rukom kynnoh ktien. Ka Tukom thoh 
poitri ka don bun rukom. Ia u Khasi la kha bad ka poitri. 
Ki kpa tymmen jong ngi ki don la ka poitri-ka pharshi, ki 
ktien kynnoh, ki ktien siat, ka phawar- ka phawar rwai haba 
iap briew khamtam haba iap kiba ieid bathoin, ka phawar 
iasiat khnatn, ka phawar shoh kba bad kiwei kiwei. Ki ktien 
pharshi shaphang u ’tiewdohmaw, u ’tiew pathai khubor, 
u ’tiew l.asubon, u ’tiew lapongnai bad shaphang kiba 
im bapar bad baher kum u rynniaw, ka sohlyngngem bad 
shibun kiba don shibun ki jingmut bapher bapher. U pahep 
Radhon Singh Berry u pynhap sur ia ka poitri da ka rukom 
phawar ud u khasi hyndai, da ka phawar rwai u nongtem 
duitara, u nongtied ksing nc bom ban pynsngcwlynnad ia ka 
poitri da ki ktien iwai ne ud bad ka rukom bsiat ksai bad 
ki ktien ring slor. 

I lat a phai sha ka jingrwai I Rikyntilang Kharkongor I 
pyrkhat ban seng ia ka poitri ha ka rukom kaba thymmai. I 
sdang ia ka poitri da ka sur rwai pangnud ‘Khublei papa’ 
ia la u kpa uba la khlad noh (bam kwai ha iing U Blei) na 
kanc ka pyrthei kumba iam pangnud ki kmie tymmen khasi 
hyndai da kaba iam pangnud bad pynmih sur ‘hu hu’ lem 
bad ka jingjaw ummat umpung ha ka por ba khlad noh 
kiba ieid ba thoifi jong ki. Ha kane ka sur rwai pangnud I 
bynrap ruh ia ki kyntien kynmaw tympang ia ka jingsumar 



sukhcr u kpa, ki ’tien sneng ’ticn khraw kiba kham kordor 
ia u paila bad ka ksiar kiba shat jingshai ha I, haba u kpa 
um don shuh, ia ka jingim kaba shisha. 

Na ka sur rwai pangnud, kynsan kynsan I kynthih sha 
ka juk ka jingkylla kaba imat kumba ka Ri baicid jong ngi 
kan shu kic-bcrong noh kha-ma-kha. Ym kut tang katta la 
bynrap ruh ki ktien kyntu kynpham 1cm bad ka jingkyrsicw 
ia ki samla ka Ri ban icng joit- 

“To khie mynta ka khot ia ngi 
Ban i'cng ialeh na ka bynta ka Ri 
To ngin ia shah 1'u slap ka lycr 
Jingiwbih ka Ri ai kan nang her”. 

Haba ngi pule bniah ia kane ka poitri kaba 1 Rikyntilang 
I thoh ngi shem ba don bun tylli kici kici kaba I pynshong 
nongrim ha ka jingim, ka jingshisha, ka mynta bad ka lawei 
jong ka longbriew manbriew. Nangta haba I phai 1 a la ki 
khmat sha ka mariang 1 iohi ba wat hapdeng ka jingsuk 
ba shisha bad janai tarn kaba synshar ia ka mariang, I iohi 
ba dci tang u briew uba duh noh ia kata ka jingsuk kaba 
I ong 

“Jngoh biang ko para Ri 
Nongsor ha la ryngngi 
Ki im pahuh ha la ka mon 
Jingsuk ha ki kam don”. 

Kane ka jia-long namar u briew u klct noh ban pyndem 
ia la ka mon ha ka bor bad ka mon U Blei namar ki ia bch 
ia ka burom, ka spah bad ka mangkarong jong ka pyrthei 
kaba neh shipor bad ka bym don ka jingim bymjukut kaba 
I ong 

“Mynta kawei ngi dei ban lait 
Dohr ! ba pop ngi dei ban sait 
Hangta jingim kan ym man dkut 
Ka lynti bad jingim kaba bymjukut”. 



I Rikyntilang I long ruh ka “Myllung ka jingieid” - 
ka jingieid ba kyrpang ia la u kpa, I kmie, ka Ri bad ka 
jaitbynriew. Ka Iyer ba suhsieng jong ka Ri ka pynlong ia 
I ban pyrsad mynsicm ia ki khun samla ka Ri ban pynhcr 
krad ia ki mynder Ri kiba pyrshang ban iuh roit ia ki hok 
ki kynti bad ia ki riti ki dustur jong ka jaitbynriew baieid 
U Blei. 

Khatduh ia wai ban pynkut ia ki kyntien jong nga, 
ngam lah khlcm da sngew sarong ba ka jaitbynriew jong ngi 
ka ju pynmih ki khraw pyrkhat khraw jutang wat napdeng 
ki kynthei kum I Rikyntilang Kharkongor. To U Blei Un 
nangsci bun ki khraw pyrkhat, ki simpah simsong ki ban 
nang kyntiew ia ka jaitbynriew jong ngi. 


Nongthymmai 

Nongkhyricm 


17.06.2014 


Pw, /vTT] . k.'Cl -f 

Rev. Dr. I. Kharkongor 



Ka Maitphang 


Ka jingkhublei kitbok kitrwiang ia I kong Rikyntilang 
Kharkongor na ka bynta ka jingshlur jong I ban pynpaw 
pyrthci ia ka sap ka phong. Ka dci ruh ka jingsbun jong I 
ban ai 1cm sha kiwei da kaci kaci kaba bha. 

I Rikyntilang Kharkongor I dei I nonghikai ba ki 
khynnah skul ki sngewtynnad bad burom. Da ka jinglong 
ba bha bad ba jai jai, ka pynlong ia ka kam ba I leh ne ka 
jinghikai skul bad ka jingim hi baroh kawei kum ka lynti 
ban tei ia kiwei pat. Kine ki poitri, ki pynpaw ia ka sap bad 
jinglong jong ka nongthoh. Ban thoh poitri, ka jingim ka dci 
ban long kaba iahap sur bad ba kynud sur. Dei ka jingim 
kaba im ia ka poitri bad ka sap poitri kaba la pynlong ia ka 
nongthoh ka bricw kaba bha, kaba jai jai bad kaba pynum 
ia kiwei. 

Nga kyrmcn bad ngeit skhem ba kine ki poitri jong ka 
nongthoh, kin long ki symboh umjer ki ban hikai, pyntngcn, 
ai mynsiem bad pynktik ia ka jingmut jingpyrkhat, ia ka 
jingiatiplcm bad ia ka jingim hi baroh kawei jong ki 
nongpule. Kine ki poitri ki don shibun ka sap jinghikai bad 
jingsneng. Ha kum kanc ka por, ngi donkam ki jingsneng 
jingkhraw kiba donkam na ka bynta ka longbriew manbriew 
kaba kham bha bad kham pura. 

“Her Sohkhaw” bad “Ka Jingkohnguh” ki dei ki symboh 
jinghikai kiba nga hi marwei nga sngcw ba ki da dci shisha 
ki jingsneng bad jinghikai dci por na ka bynta ka jingim 
briew shimet shimet, na ka bynta ki longing longscm bad 
ka imlang sahlang. Khlem pep kiwei ki poitri ruh ki don 
la ka bhah ban kyntu bad kyntiew la ka mynsiem bad akor 
briew jong ngi. 



Nga wcr ia ki nongpule, ban dih ia kine ki symboh 
umjer ksiar bad ban ioh jingmyntoi. Ai ba ngin long kiba 
sbun bad ba shlur ban leh ia kaba bha. Ha kajuh ka por nga 
kwah ban pasiaw ha ka nongthoh ban iai nangsei shabar na 
ki kob ksiar jong ka jabieng jong phi ia kum kine ki kynja 
ba tei bad ba don jingmyntoi. 

U Blei Un kyrkhu ia phi! 

Bernard G. Pala sdb 
Principal 

St. Anthony’s Hr. Sec. School 
Shillong 

16 tarik Jylliew, 2014 



Prof. Streamlet Dkhar 
Department of Khasi, 
N.E.II.U., Shillong 

Ki ’Tien Lamphrang 

Nyngkong ch nga kwah ban pynpaw ia ka jingkmen 
jong nga ba sa kawei pat ka myllung kynthei ka la wan mih 
paw ha ka sahit bneng jong ka thoh poitri bad kata ka dei 
ka Rikyntilang Kharkongor. Nga la iohi ia ka sap thoh poitri 
jong ka naduh ba ka dang wan pule M.A. ha ka Department 
Khasi, NEHU. Nga la nang tharai ba ka nongthoh kam 
shym mut ban pynmih shuh ia kanc ka thup poitri kaba 
la dei ban pynmih naduh saw snem mynshuwa. Nga ngeit 
don ki daw kiba biang balei la slcm ban pynmih la kane 
ka thup poitri kaba la pynbit pynbiang la katto katnc snem 
mynshuwa. Tang kawei nga ioh jingmut imat ka nongthoh 
ka kwah ban bynrap shuh sa ia kiwei dc ki poem kiba 
khlcm pat kynthup ha kato ka manuscript barim. Kam pher 
wat la ka la slcm khyndiat, kumba ong ha ka kticn phareng, 
“better late than never”. Koit, kam pher, khatduh te yn Ta 
ioh pule 1cm kito baroh kiba icit ia ka poitri haba kanc ka 
thup poitri kaba kyrteng Katto Katne ki Syrwet Umjer kan 
sa mih pyrthei shen. Kan long ruh ka jingkynshew sha u 
mawmer jong ka thiar poitri Khasi. 11a kine ki snem ka la 
don ka jingroi jingsan jong ka poitri Khasi bad ruh na ka 
Hang ki nongthoh kynthei kiba la pyrshang ban pynnoh la u 
synniang u bynhei sha ka thoh poitri. Nga ngeit skhem ba ka 
jingmih pyrthei jong ka seng All India Poetess Association 
ha Meghalaya ka la nang pynshlur ia ki samla samhoi bad 
ki longkmic ruh ban thoh bad pynmih pyrthei Ia ki poitri 
jong ki. Ki poem kiba la paw ha ki lynnong ki don la ki 
phang bapher bapher; kaei kaba shon ha ka jingmut jong nga 
haba nga pule ia ki ka long ba kanc ka myllung ka dap da 
ka jingsngewnguh la kito kiba la sengnongrim Ia ka jingim 
jong ka. Kane ka bynta ka paw shai na ka poim “Khublei 



Pa”, “Her Sohkhaw”, Tang Jingkynmaw”, “Khublei Kong, 
“Mei Baieit” bad kiwei. Ka myllung ka pynpaw ruh ba ka 
long kaba icit ia la ka jong ka Ri kumba ka pynpaw ha ka 
poim “leng joit”, “Khlur Ka Ri”, Nga Khmih Pyrman”, 
Hangno ka Lawei” bad kiwei. Na ka liang ka jingpynneh ia 
ki sawdong sawkun ka mariang ka myllung ka pynpaw ha 
ka poim “Mariang ka Ud”. Kum kaba ngeit ha ka jinghikai 
jong ka balang Khristan, ka myllung ka la pynpaw ia ka 
jingsngcw halor ka jingshahiap u Jisu Khrist na ka bynta 
jong ngi lyngba ka poim “Jingim Jisu”, kawei pat ka poim 
kaba kren shaphang ka jinglong Khristan ka dei ka poim 
“Dei Ktien U Blei” bad “Jingim Bymjukut”. Ka myllung ka 
la pynpaw ia la ki jingsngew ha ki laiA jong ka poitri bad 
nga ngeit ba dei kata ka jingsngew jong ka dohnud kaba 
kynto ia ka myllung ban thoh bad buh jingkynmaw lyngba 
ka poitri nalor ki jingkyntu kynpham na ki baieit bathoin 
jong ka. 

Nga pynshlur ia phi Rikynti ba phin nang sei shuh 
shuh ia ki hira ba kordor na ka jabieng jongphi bad nga kit 
bok kit rwiang ba phin nang koit nang khlain ha ka met bad 
ka mynsiem ba ka mynsiem ieit poitri kan nang kyrsoi shuh 
shuh na ka dohnud jong phi ba phin ioh ban nang pynmih 
shuh sa kiwei dc ki thup hadicn habud. 

Khublei, U Blei un kyrkhu ia phi, 


Streamlet Dkhar 



SHIKYNTIEN KWAI 


Ym lah ban len ia ka jingshisha ba baroh u briew u 
don ia ka poitri hapoh jong u. Ha ka jingsngewthuh barit 
jong nga, ka poitri ka dei ka jingpynshai ha ka dur jong 
ki lain kaba u briew u pyrkhat bad puson ha ka jabieng 
jong u. Na ka poitri ki lah ban mih ki mam, ki riew khraw 
pyrkhat, ka jingsngewthuh shaphang kaba bha bad kaba 
sniew, ka jingthrang ban ialeh pyrshah ia ki jingpang, bad 
ka jingsliang ban im kum ki briew kiba bha ban kyntiew ia 
ka imlang- sahlang. Ka poitri ka long ruh ka jingpyniasnoh 
jong ka jabieng bad ka jinglong jong ka por. 

Naduh u snem 1992, mynba nga dang pule ha skul Pine 
Mount, nga la sngcwthuh ba nga don ia ka sap thoh poitri. 
Nga la iashimbynta ruh ha ki lympung iakob thoh poitri 
bapher bapher. Iwei I nonghikai English iba ngi ju khot ieit 
I Ms. Jyrwa (Mrs. M.B. Jyrwa) ila ai mynsiem ianga bad ila 
ong ba nga don ia ka sap thoh poitri hynrci kata ka jingkrcn 
jong I kam shym la suhthicd ha ka jabieng barit jong nga 
bad nga la shu iai kohnguh ban thoh poitri haba ki phah 
ianga ban iashimbynta wat la nga lah pass nangnc ruh bad 
nga la ju wanrah burom ia kane ka skul ha u snem 1992 
ha ka kyrdan kaba nyngkong (1st Prize) ba la pynlong da 
ka PDMAA bad ha u snem 1998 ha kaba nga la ioh ia ka 
kyrdan kaba ar (2nd position) kaba la pynlong da ka Khasi 
Student’s Union. Kumta, kine ki jingiashimbynta jong nga 
ki ai mynsiem ianga sbimct ba ngan nang kiew shaphrang 
ha ka liang ka thoh poitri. Wat la ngam da tip bha kaci ka 
poitri hynrei nga la shu pruid dak khlem sngewthuh. Dei 
tad haduh ba nga la pule ha ka skulbah NEHU ba iwei I 
nonghikai jong nga iba ngi ju khot ieit I kong Stream (Mam 
Streamlet Dkhar) i la iohi ia kane ka sap jong nga kumta 



I la ai mynsiem ianga ban lum noh ia ki jingthoh jong nga 
baroh bad ban pynmih ha ka dur jong ka kot. Kum ka dak 
ka jingsngewnguh jong nga ia I nga la pynnoh la ka tarajur 
jong nga sha I lyngba ka poitri kaba phin sa pule hangne 
ha ka jingrwai “khublci kong”. Ha kaba nyngkong, nga la 
sngew shcm jingch shibun namarba ngam pat iohlad ban 
leh kat ia kata ka kam kaba radbah, hynrei I la iathuh ba 
ka sorkar ka ai jingiarap lyngba ka tnad Arts and Culture 
Department. Kumta, nga la wad jingtip bad nga la ioh ia ka 
lad ban pynmih ia kane ka kot. Ki la don shibun ki jingeh, 
ki dicngpynkiang bad ki jingkhanglad na kiba bun ki liang 
jong ka jingim haba nga thmu ban pynmih ia kanc ka kot, 
khamtam eh ka jingduhnoh I Pa Baieid jong nga ha u snem 
2010, hynrei kita baroh kim shym la khanglad ianga namar 
ha ka por ba I Pa I don ha ka jingshitom bajur I la kylli 
bad iai kylli shaphang ka kot kaba nga la mut ban pynmih 
bad ila ong ba ngan pynmih ynda I la kham khlain. Ka 
jingkhmih lynti u briew, U Blci u pynkylla khongpong. I 
Pa ila lcit noh sha la U Trai ha shwa ba in iohi ia kanc 
ka kot. 

Nga da kyrpad ch ia ki nongpule baieid jong nga bad 
ki nongbishar bniah (Critics) ba phin ym thew ia ki jingbakla 
ki jingduna kiba phin shem ha kanc ka kot, hynrei nga da 
khmih lynti ba kane ka sienjam ba nyngkong jong nga kan 
long u symbai uban sci ki soh kiba kham bun shah ha ki 
snem ki ban dang wan. 

Khublci Shibun. 


Rikyntilang Kharkongor 
30 th June, 2014 
Upper Lumparing 
Shillong-793004 



KA JINGSNGEWNGUH 


Ainguh ia U Blei ba u la kyrshan bor ianga ba nga 
la lah ban pynmih madan ia kanc ka thup poitri. Ka 
jingsngewnguh kaba kyrpang ka lcit ruh sha i Pa (Late) Tbn 
S.D. Kharsohtun, i lok jong nga i Marshall, i khun jong nga 
i Deimi, i Mei baieid jong nga, ki bahaiing bahascm, ]q 
paralok kiba la kyrshan ia nga ha ka ban pynmih ia kanc ka 
kot. Ngam lah ruh khlem da pynpaw ia ka jingsngewnguh 
ia i Rev. Fr. Bernard Pala, iba la ai ia ka jingkynthoh jong 
i ha kane ka kot, kumjuh ruh ia i Kong Streamlet Dkhar 
(Head of Khasi Department, N.E.H.U), iba la buh kyrtcng 
syndon ia kane ka kot “Katto Katnc ki Syrwet Umjcr” bad 
i Mama Rev. Dr. I. Kharkongor iba ai mynsicm ia nga ha 
kiba bun ki khep. Ka jingkhublei ka lcit ruh sha i Fr. Bivan 
R Mukhim iba la iarap lem ban pynwandur ia ka jingsop 
jong kanc ka kot. Kumjuh ruh ka jingkhublei ka lcit sha 
i Aitilang H. Rynjah iba la iarap ia ka Data Entry. Ka 
jingkhublei ka lcit ruh sha ka Don Bosco Printing Press, 
Laitumkhrah kaba ha ka por kaba lyngkot eh ka la lah ban 
pyndcp ia kanc ka kot ha ka por kaba biang. Khatduh eh, 
ka jingkhublei ba kyrpang ka lcit ruh sha ka Deparment of 
Arts and Culture kaba la bci tyngka ha ka ban pynmih ia 
kane ka kot. 


KHUBLEI 

Khublei Papa 

Hato jingim ka dei mo ka jingim? 

Hato bashisha ka long mo bashisha? 

Hato ka hok long mo kaba hok? 

Ngam shemphang ngam sngewthuh 
Ngam don jabieng ban pyrkhat 
Haba kumne ko Pa iaphi ka jia 
Hangno ka tyrpeng ban kyrshan ianga? 

Mano ban sngewthuh? Mano ban sngewlem? 

Ia jingticd u klongsnam ha kut shadem? 

Syrpai khatduh ko Pa ianga mynta 
Ba jingsuk jingtngen kan wan pat ha nga. 

Laiphew snem phi ri phi kdup ianga 

Phi shait phi khlain na bynta jong nga 

Jingpang jingkhrew ba nga iaid lyngba 

Phi sumar, phi pyntngen, ai mynsiem ia nga. 

‘Tiensneng ‘tienkraw ba phi ju ai 

Kin iai long mawkordor bad mawlynnai. 

Mynta pat jngai ba phi la leit noh 
Ngi shu sah tang ha ka dum bad ka lyngngoh. 
Ummat sngewsih kim lah shuh ban siew 
Ia jingbynnud jong ngi ko Pa iaphi 
Lano shuh ngin sngew ki sur bang ba phi rwai 
Lano shuh ngin sngew kyntien sneng ba phi ai? 
Tang ha bneng kein pa iaphi ngin sa shcm 
Ngin rwai lem bad phi shilynter ki sngi. 

Ko Mei, ko Kong, ko Dit, ko Bor 
Ko kha, ko man, ko lok, ko jor 
Ale mynta ngin khublei ia papa 
Haba na ngi in leit noh shyrta. 

Ratio Katne ki Syrwet Unger 


Mynta tc pleng! Nga sngewthuh shai kdar 
Ba jingim dci shisha ka jingim 
Ka bashisha dci shisha kaba shisha 
Ka hok dei shisha ka hok. 

U Blci bashisha, u bym ju kylla 
Lashai u tip ma U iangi 
Kaci ngin bam, ngin kup ngin scm 
U long U Kpa jong ngi shilynter lynti. 

Khublci lcitsuk Papa, kyrkhu kyrdoh iangi 
Ngin iashcm pat bad phi ha kawei ka sngi 
Ynda riew turoi ha bneng ngin shem lang 
Hangta kan long jingrwai sngewthiang ba bang 
Lem bad Jisu jong ngi Baieid bathiang. 

Marwei ka ieng 

Janmiet marwei katba nga puson 
Kumno ban shna jingrwai ba bang 
Kyndit ka sngi, tyngshain na sepngi 
Ka ai buit la nga ban thaw poitri 

Shuwa ba kan doh ia la u lum 
Ka paw pyrthei khatduh khatwai. 

Da ki rong bun jait ka pynthamc 
Na sha jngai ia nga ka phuh samrkhie 

Ki sdang ban mih ki rong saw jait 
Rong lieh, sohniamtra, suinbncng, jyrngam, 
Tang kane ka sngi nyngkong jong nga 
Ba nga [ ki rong ha nga ki thaba 

Ki sim ki mrad ki pah sngewtynnad, 

Ki ryngkang ki her shane bad shatai 
Ban pyrkhat la ki jingsngew muja, 

Dei ka sngi hi ba ai jingshai jong ka. 

Ki dieng ki siej ki beh jai jai 
la ki khun ka Ri ki pynsngewbha 
Ki beh hir - hir h’u briew b’la thait 
Jingkit khia ban pynjahthait 

Jingpyrkhat jong nga ha lade hi, 

Nga sngew ka ong, katto lah biang 
Ka noh iar Iar sha ki lum bajrong 
Khublei baroh sa shisien ka ong. 

Katto Katne ki Syrwet Umjer 


Her Sohkhaw 

Wat ju iakren, iamai seh khun 
Ka por bamja kaba kyntang 
Ba ioh u her sohkhaw ki Blei 
Jingioh baroh long lehnohei. 

Kine ki long kyntien I mei 
Haba ngi shong ban bam ja lang. 
Kumno mo mei un her u khaw? 
Haba ha pliang u la don mynta? 
Nga kylli bad thlia ia I kumta 
Nangta 1 sdang ban iathuhkhana 
I ong hana ki tymmen hyndai 
Ki burom eh te ia por bamja 
Kim ju shah iakhana ne iakrenkai 
Ba ioh sngewsih ka Lukhimai! 
Jingtrei shitom jingioh baroh 
Dei Lukhimai ba kyrkhu kyrdoh 
Hangta nga sdang ba ngan pciphang 
’Tiensneng I mei kynmaw kyndiang. 

Ka Juk mynta 

Ha kane ka juk mynta jongngi hi, 

Ka dei ka juk synshar myndcr-Ri, 

Ban beifi I’u duk, ‘u rangli bapli- 
Ka spah b’la pynmih da syep jong ki hi 
La shim la knieh lut d’u mynder Ri. 

Haba peit ha baroh ki liang hi, 

Ngi ‘I shong shuki 1 mynder ri, 

Katba rang samla, nang khih r.ang ksar- 
Ban pynhiar shuki ban bch ia ki 
Katta nang leh khraw u mynder Ri. 

Haba wan tur Jut d’u mynder ri, 

La ha sor ne ha Nongkyndong 
Ki la nang lut ban ia leh pong 
La ki riam ruh kiba 1 kynsha 
Kim sngewthuh jinglut I mei I pa. 

Tc mynta to i'eng samla ka Ri, 

To kieng atiar ha la ka met, 

Katba dang jut ka thma ha ngi, 

I’u maw I’u dieng ngin ia pynlwet. 

Long shlur wat buh mynsiern kliaweit, 

Mynsiem shynrang baroh ngin ieng 
Kynthei shynrang ia ngin ia leit 
la la ka ki ngin iai ia ieng. 

To ngin kynmaw kyntien tymmen, 
Wat ai kiwei synshar ia ngi 
Jingim jong ngi kan long jingkmen, 
Hangne ha Ri khasi jing ngi. 

To khie mynta ka khot ia ngi, 

Ban Yeng ialeh na bynta ka Ri. 

To ngin i'ashah T’u slap ka Iyer, 

Jingiwbih ka Ri ai kan nangher. 

Nga khmih pyrman 

Sha thwei bajylliew, nga leit ngam weibriew, 

Nga iohi ka Ri, ba dem ha kjat sngi; 

Ri khasi jong nga! Ri khasi jong nga, 
la pha ban peit sah, da lei lei ngam ngiah. 

Kat shaba nga phai, nga iohi jingshai, 

Jingshai na mynnor, tad kane ka por; 

Ym don ba lah len, jingstad ba pha kren, 

Jingtip ba pha ai, ha ka sngi u bnai. 

Nga kyrjiaw ki khmat, ba ngan kham imat, 

Nga iai khmih shynna, i'a ka Ri jong nga; 

Kaei keifl kumne? Nga ong ha lade, 

Mano ba leh sat? Weibriew nga pyrkhat. 

Artatien ka wan, jingkhuslai ka ban, 

Jingshai ba nga ‘I, ka la shu jah hi; 

Hangta keifl weibriew, kum ha Ri Dymmicw, 

Nga la shu leng shker, jingbynnud lynter. 

Jingmut tc ka krih, sa shisien ban khmih, 

Nga da khmih pyrman, bad tur kham hajan; 
Hangta la suhjer, ka Iyer bih ka her, 

Nga sngew kum ban iap, ka khlieh kum ban hap. 
Ummat ki jaw brup, ialade nga kdup, 

Nga iohi ka Ri, ha tmier jingiap hi; 

Lada ym don briew, ia Ri ban kyrsiew, 

Hangta keifl kynsan - jingiap ruh kan wan. 

U myllung Soso Tham 

Khyllung Soso Tham ha la pneh I mei 
Mano ban tip ryngkat sap kliraw u wan? 

Ban im jaitbynriew u khih u kyrshan, 

Kum jingaibuit aisap ki puri Blei 
Na thwei raieh- raidam ia u la sei 
U shat jingshai ia ka mynnor pynban 
Babu hikai lum jingtip ba kongsan 
Myllung kane ka Ri ba ieit ki Blei 

Nangta pat Babu Soso Tham u thaw 
Ki jingrwai aiom ksiar! Sur Duitara; 

Shisien - arsien pule ruh kim ju blaw; 

Bym lah pynshongdor da ki sbai rupa 

Mynta hi, jingkylli ha ngi ka paw 

Ngim kwah long mo kum Soso Tham ba khraw? 

Jingduk 

Jingduk ba dap tang jingjynjar 
Kum u shiah ia nga phi thar 
Shano ngan phet? Shano ngan her? 
Haba da kti kumnc phi kner. 

Ha pyrthci wei la ban ka duk 
La sngew shitom ban ioh jingsuk 
Kat shaba phai tang jingniewbcin 
Tang jingkynnoh, ym don jingiaroh. 

Hato kumne shi kumne mo jingduk? 
Tad lano ia nga phan ai jingsuk? 
Ngan trei shitom mict la bad sngi 
Ban lait na pha nga khmih lynti. 

Sha jngai! Ko jingduk wat bat ia nga 
Nangne ngan her jngai noh na pha 
Nga tip shisien ka sngi ngan lait 
Ngan trei shitom ngan ym shongthait. 

Khlur ka Ri 

Katno jingkmen ka dap ha ngi baroh 
Haba ha ngi jingstad phi la pynioh 
Ei ei ngim don i'a phi ba ngin ia ai 
Tang ’tien jingkhublei ha ki sur jingrwai 

Kum ki khlur ka Ri phi kwah ba ngin long 
Pansngait ka jingstad phi kwah ba ngin phong 
Sha kyrdan ka nam ba ngin nang i'ai kiew 
la la ka jong ka Ri ba ngin nang kyntiew. 

Wat la ki jingeh, la bunsien ki wan 
Shadien tc lei lei ngin ym ia kynran 
Shaphrang ngin nang i'ai tur, ngin nangkiew i rat 
Ban beh sha ka thong jong ka jingnang jingstad. 

Kumjuh ngi kwah ruh ba ngin nang ban ri 
Ia ka akor, ka burom, ka babha 
Ha khmat ki barit, ne ha khmat ki bakhraw 
Da akor babha ha ki ban pynpaw. 

Kum Shipai ba shlur, la atiar ngin kieng 
Shaphrang ngin ia tur iano ngin sheptieng 
Mynta la ngin hap jaw ummat marwei 
Khatduh ngin sa long jingshai ka pyrthei. 

Ieng joit 

Ieng to ieng samla ka Ri, 

To kieng atiar ha la met 
Katba dang jur ka thma ha ngi 
I’u maw, I'll dieng ngin ia pynlwet. 

Long shlur wat buh mynsiem khaweit, 
Mynsiem shynrang baroh ngin ieng 
Kynthei shynrang ia ngin ia leit 
la la ka Ri ngin ia i'aieng 

To ngin kynmaw kyntien tymmen, 

Wat ai kiwci synshar ia ngi 
Jingim jong ngi kan long jingkmen 
Hangne ha Ri Khasi jong ngi. 

To khie mynta ka khot ia ngi, 

Ban ieng ialeh na bynta ka Ri 
To ngin iashah I’u slap ka Iyer 
Jingiwbih ka Ri ai kan nangher. 

U Khasi 

Ka mam u Khasi sdang na rympei 
U kni ba pynleit ka niam rukom 
Ka knia ka khriam u pynkhrch bha 
Na bynta thma ktien ka it ka hima. 

U Lyngdoh ba long rangbah nongknia 
U pan hukum u wad hukum 
Da pylleng u shat ban iohi dak 
Ha diengshat u bret ba kan shat phlak. 

U pule, bishar ki dak ki shin 
Jingmynjur na ka blci nonghukum 
Sa shisien biang u shat pat phlak 
Ban pynskhem haba ula I dak. 

Nangno u nang? Kumno u tip? 

Dei ka mynnor ba hikai ia u 
Snam ki longshuwa ka dang iai ud 
Jinghikai na ki to pyrthuh bud. 

Tang Jingkynmaw 

Nga la ieid ia phi ko Pa ko Mci 
Naduh ba phi dang im ha pyrthei 
Mynta pat na nga phi la khlad noh 
Ym don shuh ia nga ban ieid ban khroh. 

Ia nga marwei phi ieh khunswct 
Mynta marwei shano ngan phet? 

Mano pat kein ban ri ia nga? 

Sa ban bylla tang ioh taw ja. 

Haba sngewsih haba nga pang 
Bad phi nga kwah ban ia don lang 
Hynrei ym lah shuh ban ia shem pat 
Sa tang na pyrthei ngan sa khlad. 

Na pyrthei nga kwah ban leit noh 
Namar bym don ba ri ba jngoh 
Hynrei ngeit U Blei Un ym iehnoh 
Haba ’tien sneng jong phi nga iai kynjoh. 

Ah! Shim noh sch Mei baieid ia nga 
Ko Pa balei phi iehnoh bein ia nga? 

Ka pyrthei ba dap tang jingjyrsieh 
Ka thap ban pynngam ia nga ha ktieh. 

Shithi Ba La Jah 

Rebecca ka shong ban thoh shithi 
Ka lynga ka pisa kumno ban sdang 
Nangta ka sdang “Ha I Mei baieid” 
Dohnud ka pdang ummat ki lang. 

Ha sor ka sah tang bad u kpa 
Marwei marwci ka ju sngew blaw 
Kam don ki lok ne jingieid kmie 
Bunsien ka sngew kum ha ri khlaw. 

Sangsot ia ka haba khlad u kpa 
Ym don ummat ban ia iam lem 
“Ko Pa” ka iam, “I Mei im pat wan 
Isynei seh Pa ia nga to sngewlem” 

Ka la thoh hangta shaphang u Kpa 
Ka ong “ko Mei to wan noh kloi” 

Kumno in wan haba khubor im tip? 
Phewse! Khubor sha I kam poi. 

Ka ap bad iai ap ia ka kmie ban wan 
Ka sngi ban tep ia u Kpa la dei 
Ar sngi ar miet ki iaid khlem sngewthuh 
Mynsiem ka shu hun dohnud sngew palei 

Ki sngi ki bnai ki snem ki leit 
Marwei ka sah ha dum ha lyngngoh 
Shano kan leit? hano kan snoh? 
Shithi b’la thoh ka la jah noh. 


Katto Katne ki Syrwet Umjer 


29 


UPiat 


Man la ka sngi phi bat ia nga 
Teng teng na krung phi sliah ia nga 
Teng teng ia nga phi ot lyngkhot 
Katno jingim ka sngew lanot. 

Phi ong khlem ma nga ym long kam 
Im im peit peit ia nga phi bam 
Teng teng phi khleh, teng teng phi sdich 
Pynsniew dur ia nga la kum u wieh. 

U chow momo ia nga kim ju klet 
Shi tyrsim iong ia nga kim ju bret 
Kumne ngan shakri ia phi shirta 
To tip ia jingkordor jong nga. 


Sngewbha sieh lok wat dom ia nga 
Wat la ia phi nga pyniam bha 
Kynmaw ummat bad umkhmut sngur 
Dei kine ia phi ban pynlong shlur. 

Mariang ka Ud 

Phi lah hun? Lah biang? 

Ia nga ban tih kynrang? 

Ban khlong ban pynmong? 
Pansngiat la ioh phong? 

Ka nam jong phi la biang 

Ka spah ka phew shew shew 
Phim tip mo lawei ki khun? 

I’ang biang lade phi la hun? 

Wat shong shuh hangne! 

Spah kam lah thied ka koit ka khiah 
Ka daw baroh long jingkwah rhah 
Phet, wad jaka noh shawei 
Khunbynricw ia me lah kut ha pyrthei. 

Kyndiang nga iohi 

Ka sngi nyngkong ngan iai kynmaw 
Mynba nga ieng halor u maw 
U maw Pukir ha shnong umsyicm 
Ka shnong I kpa ba ieid thep mynsiem. 

Kathie! Kathie! Ka Bangla ki Dkhar 
Wa! Nangne kyndiang nga iohi 
Wah Umngot ha kjat u maw Pukir 
Ka luid shathie sha Bangla ki briew. 
Ym lah ban batai jingitynnat jong ka 
Ko Umsyiem! Katne mo burom jong pha? 

Ki lieng ba ieng thik! Ba nongkhwai ki shong 
Ban khwai ki dohkha, ki da dem hi dngong. 
Ki iing shipai ki artylli ki ri 
Ri India baieid bad Ri Bangla 
Ki nongsaitjain bad nongjngi um 
Hangne ki myllen phum shi phum. 
Arted nangta, ki kjat ki lam 
Ban tip shuh shuh shaphang umsyicm 
Ki ong ka shnong u soil u pai 
Sohmanir babang! kumjuh u Kwai! 

Ale ki ong sah noh shanc 
Shirta phin shong phin ym babe 
Pleng! dei shisha kumba ki ong 
Kumba buh U Blei kumta ka long. 

Dei nangne ba nga iai kynmaw' 

Mynba nga ieng halor u maw. 

Jingryntih 

Jingryntih ha jingim kaba donkam 
Ha kino kino ki kam ki jam 
Na la rympei to ngin ia sdang 
Khubor jingryntih ban pynsaphriang. 

U kpa ka kmie, ki khun kim lah 
Ban don lang ban bam lang 
Ban leit lang ne duwai lang 
Ha la ki kam ki trei ki ktah 
Kim tip shano kine kin lam. 

Jingryntih long kaba donkam 
To ngin pynmlien ban leh ryntih 
Ban long ryntih ban trei ryntih 
Bad kiba na iing ne bad ki lok. 

Trei la ka kam kiwei wat pynthut 

Kum dkhiew to ngin nang ban pyrthuh bud. 

Tyrsim Jingiap 

Ha jingthiah ba dait thah 
Marwei nga thiah 
Nga iohi lynti ka kdew 
Ba ngan her sha jngai 
Ha kaba ka sngi kam ju sep 
U bnai um ju ngen. 

Jabieng kam treikam 

Haba pyrkhat jingim ba jan dkut 

Kaba rhem ka jah noh 

Kaba khluit ka pjah noh 

Rymmuin, jingiap ka khot ka pyrta 

Ka pyntroin ka met mynsicm ka pynsdot 

Ngam kwah ba ngan leit 

Nga duwai ha U Blei 

Jai jai ka hiar, kane rangieb ka ang 

Niangkhriat ka par h’u budlum jong nga 

Pyllait nga pyrta ha la mynsiem 

Lchnohei! Ym don ba sngew ia nga. 

Nang triem, nang triem ka jingkhot ia nga 
Nga sngewthuh la dei ka minit khatduh 
Ki kti nga kham sbak ban duwai pyrta 
Ban lait na jingiap ba rong ia nga. 

Khublei Kong 

Ko kong muk mak poitri nga thoh 
Ban leh janai ka por ngam ioh 
Shane mo kong phi lam ia nga? 
Lynti jong phi ngan bud shirta. 

Phi ai mynsiem ia nga bunsien 
“Shakhmat to tur wat ym phai dien 
Trci kam ba bha wat ju sheptieng 
Ka nam jong phi ai kan suhsieng” 
Jabieng jong nga phi shut rynda 
Ba ngan iaid bcit ban ym bakla 
Khublei ko kong shiprah shi shang 
Nangkiew irat ha baroh ki liang. 
Kyrteng jong phi long ka ‘wahduid’ 
Ryngkat, ryngkat to ngin iai tuid, 
Kiwei wat la kin bein ia ngi 
Bainong n’u Blci ngin khmih lynti. 

Mei Baieid 

Ha la rympei phi shong phi sah, 

Dohnud jong nga bunsien ka ktah 
Ba phi la im ko mei ia ngi 
Hynrei la phi ngim ju salia 

Phi man khynnah kum nga ko mei, 

Ym don shuh kum phi ha pyrthei 
Jingsneng jingkraw ym ju don ba ai 
Hynrei phi tip ktien ban tyngkai 

Kane ka sngi ban i'ai kynmaw, 

Hangta! kum Soso Tham bakhraw 
Nga sdang ban shim khulom, u let 
Ba kane ka sngi ngam ju klct 

Haba nga pang “Ani”! nga ud, 

Mynsiem jong phi lem ka pangnud 
Hynrei haba phi pang phi mei! 

Nga kylli pynban “Oh! Balei?” 

Lada shisien ngi lah kumta, 

U Blci un map ki jingbakla 
Ko mei haduh phin lieh u shniuh 
Ngan nguh la phi shihajar nguh 

Ko mei baieit, ko mei bathiang 
Kyrteng ruh, katno jingsngewthiang 
Nang shait, nang khlain, katba dang san 
U Blei, ngan duwai un nang kyrshan 

Ban ai i'a phi, ngam don ei ei 
Hynrei poitri, kyntien khublei 
Ki mar bunsien kim ju don dor 
Hynrei kyntien ki kham kordor 

“Khublei la phi, ko Mei, khatduh, 

Lada la phi ngam kynduh shuh”. 

Hangno Lawei? 

Shiliang ka kjat ha tmier lumbah 
U lyoh ba dum u wan ban kah 
Ka ri jong ngi ong SoSo Tham 
Kan ngam sha rngiew ba shyrkhei tam. 
Ki nongtong um bad nongthoh dieng , 
Ianore ngin kit pla kieng? 

Haba kane synshar iangi. 

Da husiar! ho Ko Para Ri. 

Mano ba sain pyrthei kumne? 

Hato ym dei nongwei shisngi? 

La ryngkhing lut, ki um la ryngad 
Sa kaei kcin kumne ngin mad? 

Diengici la tap, la dum pyrthei 
Phi shu nang ban kylli balei? 

Da khmih pyrman wat leit shaniah! 
Dicngpyut shen shen un hap madan 
Bishar, khmih da lade hi 
Hangno lawei ka Ri jong ngi. 

Mynno mynno 

Tliw tliw haba dum nga tare ruma, 

Katba nangiaid sngewbiang shisha. 

Sha diang sha mon nga ur bunsien, 

Kam pher nga ong ngan phikir hadien. 
Kumta mynno mynno nga la ju iaid 
Nga shah teh mraw shabar ngam lait 
Jingshai kynsan na syrdeng ka wan 
Shabar nga phet bak nga march bran bran. 

Shano phin leit? 

Khring- khring dangstep ka bel ka riew 
Phra bajc nga ieng ban peitkai ia phi 
Phi rung ryngkat ki pla bakhia 
Ki durkhmat ba phuh ki durkhmat ba diaw 
Ngam tip balei? Kaei ka daw? 

Tip, bym nang iohthiah? Ne ba shitom? 
Ban biang ka lashai, ioh shah pynshitom? 
Phi wan sha skul ryngkat ki jingthmu 
Ban ioh jingnang jingstad phi ong 
Ka jingmut ba skhem ha phi to bat 
Da duriap hi thiaw jingstad ban wad 
Ka lok ba kordor long jingtrei shitom 
Nongshun bakhraw tam long jingbuhteng 
Wat ai lashai kan lap ia phi 
Haba lah ban leh mynta ka sngi. 

Jabieng to plie, ki khmat to peit 
Da tip ko hep shano phin leit! 

Ka Por Shuti 

Lashai shuti! Lashai shuti! 
la pyrta, ia pyrta ma nga bad phi 
Ynda la wai ka skul shibit, 

Ngin ialehkai bad leh shongshit. 

La poi por dang bad por shuti, 

Katno i- muja ki khynnah bapli 
Shibnai ar bnai shuti ki lait, 

Sha khlaw ki march, ki mrad ban ia siat. 

Ynda la wan ki sum ki slch 
Nangta ia ka kpoh ban pyndap 
Sa ia u khaw ki shim ban peh, 

Ban shet lashai dang step phyrngab 

Haba ki kmie kin ialam piknik 
Wow! Kamo muja, kwah ban leit noh 
Dang step ki khie ban leit piknik, 

Aha! Jingshongshit baroh baroh. 

Ki sngi, ki bnai ki la wai noh 
Shuti jong ki la tap d’u lyoh 
La sdang sa ka jaituh shongiing. 

Ki kwah ban ia leit skul biang noh. 

Pine Mount 

Nongbah Shillong matti ki Phareng, 

Ka Iyer pyngngad hapdeng Lawkseh, 

Ka skul ‘Pine Mount’ ba la buh la seng, 
‘Lum Ksch’ ki ong ha jan lew Shyllong. 

Ka skul phareng ki khasi ki ong, 

La shispah snem naduh ba la seng, 

Ki thei don nam ka jingshai ki long 
Ha la ka Ri bad kylleng sawdong. 

Nongscng Nongbuh la ngim iohi shuh, 
Maw Nongrim haduh mynta dang neh, 
Jinghikai kordor ba ki la buh, 

Mynnor, mynta dang iai long nuksa. 

Jingtrei lang ka long mynsiem shitrhem, 

Ha ‘Pine Mount’ ia kane ngi ju shem, 

Skul Anthem ruh ha dohnud ki buh 
‘Pine Mount’ ki iai ong ngin ym klet shuh. 

Ka Ri ba itynnad 

Ka don ka Ri ba itynnad, 

Ba beh ka Iyer ba sngewtynnad, 

Ka Iyer synrai ka beh hir - hir 
Ki sim ha suin bneng ki her thir thir. 

Ha Kliar ki ling shongkun shynna, 
Ka jinglaitluid ka Ri ka pynbna, 
Hangta shaphrang ka Ri ka kiew 
Jingieid ha ka Ri ba nangkyntiew. 

Ki khun ka Ri ki plung ki san, 

Ha pneh ka mei Rilung Ri san 
Jingshlur ki khun ka Ri ka hok 
Ki skhem, ki roi ban nangkitbok. 

Ka Jingkohnguh 

Dei ban kohnguh i'a kiba halor, 

la hynmcn, para, ki lok ki jor, 

la ki kmic ki kpa khamtam i'a u Blei, 

Ba rta jong ngi yn stem ha pyrthei. 

Ynda shikyntien, I phah kam I Mei, 

Shisien - arsien ngi ong “ap shuwa” 

Kumta da jingdom I ong “Keifi noh” 

Dei hangta ngin sa icng bad leh lyngngoh 

Ka Kticn ap shuwa ka long basniew, 

Ka ap dinghcng ha shyntur u briew 
Ynda ngi la kloi ba ngin kohnguh 
Hangta kan phct bad ym phai shuh. 

Ngi dei ban long khynnah ba kohnguh 
Teng - teng hooid keifi ngi dang long jaituh 
Tangba ngi dei ban pynduh syndon 
la kticn ap shuwa ba wan ha tduh. 

Haba dangrit ngi nang ban kohnguh, 

Ynda lah heh ngin iai long kumjuh, 

Jingkohnguh keifi kan long jingtipsngi 
Ha la jingmut to ngin iai im sngi. 

Ngi donkam jingsuk 

Jngoh ieit ko para ri, I’u nongkyndong bapli 
Ha lyngkha, u minot khop, 

U Trei ruh thop shi thop 

Ngi long ki rangli, ngi long kiba duk 
Ngi trei shitom, mynsiem ruh ka suk 
Ngim ju khuslai, ia ka lashai 
Mynsiem ka suk kynjai 

Na Lyngkha ruh ngi wan, sha ling ngi laid bran bran 
Sawdong lyngwiar dpei, phawar ngi sei 
Jingrhcm ha la rympei. 

Ngi long ki rangli, ngi long ki juki 
Ngim tip jingsarong, ngim tip jingbishni 
Ngim tip ka spah, nigm tip burom 
Ngi suk ngi kmen junom. 

Jngoh biang ko para ri 
Nongsor ha la ryngngi 
Ki im pahuh ha la ka mon 
Jingsuk ha ki kam don 

Jingshun, jingbishni, sarong hangamei 
Jingtuh, jinglute, jingiap ba shyrkhei 
Kine baroh,ki sdang naei 
Ki sdang na la rympei 

Jingsuk kaba shisha, ym lah ban shcm ia ka 
Haba ka mon ha ngi kam don 
Jingsngewrit ban pyni. 

Mano ban sngewlem, mano ban syrpai 
Mano ban pyni ia ki khun jong ngi 
Lawei ka ri ka shong ha ngi 
Jingsuk kan btin lynti. 

Nongsor, Nongkyndong, jingsuk ngi donkam 
Akor, ka hok, burom kaba tarn 
Jingsuk kan mih ha la ka sngi. 

Sha ki longdien jong ngi. 

Rai Kloi 

Jingim ki briew ha pyrthei 
Long tang ka iing shongbasa 
Ka por ka sor ngi pynsep ei 
Hynrei ngim tip jingim lawci. 

Hato phi la ju pyrkhat 
la la jingim ban leit shano? 

Bun kin ong ngi im sohsat 
Namar lawei kim lah pyrkhat. 

Jingim jong nga hi nga la pynsepei 
Bunsien nga leh ia ka bym dei 
Hynrei mynta nga kyndit thret 
Nga pyrkhat hangno sha ka lawei. 

Mynta nga tip shano ngan leit 
Hato phi pat phi lah mo ban rai? 
ling shongneh haneng lem bad U Trai 
Ngan leit ynda pyrthei la wai. 

Rai kloi ko lok shuwa ba Un wan 
U Trai ki Trai ha ka burom bah 
Hangta phim lehrain bad ki pop rynieng? 

Ban ieng ha khmat U Blei pyrshah. 

Ratio Katne ki Syrwet Umjer 


Jingim u Jisu 

Ah! Ba ngan da pyrkhat 
la jingim U Trai ba bha 
Hangta hi kynjri pop la bthat 
Na dohnud ba pop jong nga. 

Ah! ba ngan da kynmaw 
la jingshah iap U Trai 
U lap namar ki pop ba khraw 
Namar u bricw, jingim u ai. 

Jingim jong u, long nuksa la ngi 
Kum ki khun jong u ha la ka sngi 
Kumno ban kren, leh kam ba bha 
Bad ban iaineh bad u ha la ka rta. 




Katto Katne ki Syrwet Umjer 

Dei Ktien U Blei 

Dei Ktien U Blei ba la iathuhlypa 
la mynnor lawei bad ka mynta 
Jingjia baroh ha ka pyrthci 
La thoh lypa ha Ktien U Blei. 

PEIT! sha ka pyrthei 

Ka sheptieng ka kyiuh ba kam ngeit I’u Blei 

KHMIH! Sha lade hi 

Jingnoh mynsiem ka la jia ha ngi. 

LEIT! Sha ka pyrthei 

Ialap khubor jingpynim ei 

DUWAI! Na bynta jong ki 

La banbein pyniap ia jingim jong ki 

Wat khuslai la iathuhlypa 

Da sur bang kynticw nam khlem wai 

Ap khmih ia jingwan U Trai. 

Katto Katne ki Syrwet Umjer 


Jingim Bymjukut 

Jingim lyngkot hangne ha pyrthei, 

Jingim ba sniew bad ba Alhia 
Jingim marwei ngi pynsepei, 

Dohnud kyntang ngi pynjakhlia. 

Shipor - arpor dohnud temple 
Shipor - arpor shakri I’u Blei 
Kita ki por kynmaw Bible 
Kumta jingim ha ka pyrthei. 

Ynda Soitan ioh khring ia ngi, 

Ym kynmaw temple, ym kynmaw Blei 
Ngi iap ha ka pop kaba ijli 
la la ka dohnud ngi sop d’u dpei. 

Haba ngi pang haba shitom, 

Ngi kloi ban khot kyrpad Ah! Trai, 

Hynrei haba ngi ngat ha pop 
Kyrpad Ah! Blei ngi ju sngew lwai. 

Tang kawei na ki ban jied mynta, 
la kaba sniew ne kaba bha 
Baroh hi kein ngin jied kawei 
Hynrei jingim ngi ju pynsepei. 

Mynta kawei ngi dei ban lait 
Dohnud ba pop ngi dei ban sait 
Hangta jingim kan ym man dkut 
Ka lynti bad jingim kaba bymjukut. 

